Pérangan sajarah Britania punika naté dipunkuwaosi déning suku ingkang kawéntar kanthi nama Cornovii. Taun 46-47 Tentara Romawi ing sangandhaping pimpinan gubernur Aulius Plautius miturut prakiraan nguwaosi lemah punika dhateng pérangan kidul Lèpèn Trent, dados nalika taun 50 punika dados garis paling ngajeng. Sekedhik sanget "dokumentasi" sinerat ing taun punika ingkang dados sumbering informasi saking "penggalian" arkéologi. Ing pungkasan taun 47 gubernur énggal Britania Ostorius Scapula, wiwit merangi suku-suku kados ta ing Wales lan Dataran Cheshire. Ing masa mau Bèntèng Romawi Strutts Park punika salah satunggaling bètèng énggal ingkang nembé dipunyasa kanggé margi lantaran "perbekalan" saking Wroxeter dhateng Rossington. Kampanye perang kanggé nguwaosi Silures kalajengaken ing sangandhaping gubernur Quintus Veranius lan penerusipun Gaius Suetonius Paulinus nanging peran Strutt Park sapunika njagi kedamaian. Ing taun 74 lahan ing lèr Lepen Mersey dados "labil", nalika Ratu Cartimandus kasuwun paring pambiyantu Romawi kanggé merangi pamberontakan. Lajeng ing taun 78, Gnaeus Julius Agricola ingkang kondhang amargi pepujian wonten ing biografi ingkang dipunserat mantunipun Tacitus dados gubernur. Piyambakipun ngatur malih bètèng-bètèng, ngleresaken infrastruktur margi lan kampanye perang ingkang dipundokumentasi kanthi saé paling wiwitan ing taun 78. Piyambakipun nguwaosi malih Wales Lèr, lajeng ing taun 79 piyambakipun nguwaosi Brigantes lan Parisii mendhet sadaya Inggris laladan utara dumugi watesan Sekotlan sapunika. Bèntèng Strutt Park dipunkosongaken taun 80 nalika Derventio dipunyasa.